Josef Lada

Josefas Lada (Josef Lada;  1887 m. gruodžio 17 d. Hrusicėje, Čekijos karalystėje – 1957 m. gruodžio 14 d. Prahoje) – čekų tapytojas, iliustratorius ir rašytojas. Labiausiai žinomas kaip Jaroslavo Hašeko romano „Šauniojo kareivio Šveiko nuotykiai“ iliustratorius. 1963 m. pelnė Deutscher Jugendliteraturpreis premiją.

Jo vardu pavadintas asteroidas 17625 Joseflada[Schmadel, Lutz (2003). Dictionary of Minor Planet Names, volume 1. Springer. p. 847. ISBN 9783540002383. Nuoroda tikrinta 12 August 2012.].

 Biografija 
Gimė batsiuvio šeimoje. 14-kos metų išvyko į Prahą ir tapo knygryšio mokiniu.

Būdamas savamokslis, sukūrė savo stilių kaip laikraščių karikatūristas, o vėliau – kaip iliustratorius. Kūrė peizažus, freskas, kostiumus spektakliams ir kino filmams. Bėgant metams sukūrė paveikslų ir piešinių, vaizduojančių tradicines čekų profesijas.

Parašė ir iliustravo Mikešo, mažo juodo katino, kuris mokėjo kalbėti, nuotykius.

Lada sukūrė beveik 600 Šveiko personažų karikatūrų, kuriose Austrijos-Vengrijos karininkai ir valstybės tarnautojai vaizduojami nekompetentingi, piktnaudžiaujantys ir dažnai girtuokliaujantys[Hašek, Jaroslav; Lada, Josef, 1887–1957; Parrott, Cecil Sir, 1909–1984 (1973), The good soldier Svejk and his fortunes in the World War, Heinemann: in association with Penguin, ISBN 978-0-434-31375-4]. Visuose vėlesniuose Šveiko leidimuose buvo naudojamos Lados iliustracijos, išskyrus 2008–2009 m. čekų leidinį, kurį iliustravo Petr Urban.

Lietuvišką 2010 m. leidimą[Hašekas, Jaroslavas „Šauniojo kareivio Šveiko nuotykiai pasauliniame kare“; – Vilnius: Tyto Alba, 2010. – 718(5) p. 2 -as leid. Vertė: Almis Grybauskas. ISBN 978-9986-16-793-8] yra iliustravęs dail. Vitalijus Suchockis.

 Šaltiniai 

 Nuorodos 
 Oficialus tinklspis

Kategorija:Čekijos grafikai